«Louie Louie»-sanger er død
The Kingsmen - hjemmeside Om Jack Ely på Wikipedia Musikeren, stemmen bak rock-klassikeren «Louie Louie», har vært syk i lang tid. Han døde tirsdag i sitt eget hjem i Richmond i Oregon tirsdag. Det opplyser Elys sønn Sean Ely til nyhetsbyrået AP. Det var Richard Berry som skrev «Louie Louie» i 1955, men først da The Kingsmen og Ely spilte inn låten i 1963, ble det en verdenshit. Selv om Ely var med på å grunnlegge Kingsmen i 1959 valgte han å forlate bandet kort etter hit-suksessen på grunn av interne stridigheter. The Kingsmen (Album) Louie Louie / The Jolly Green Giant Etter å ha prøvd lykken med flere nye band, trakk Ely seg ut av rampelyset og ble hestetrener på heltid. 71-åringen skal ha slått seg til ro med at han endte opp som en såkalt «one-hit wonder». – Han ønsket å teste ut andre muligheter i musikkbransjen, men siden det ble som det ble, tror jeg han var veldig fornøyd med at han gjorde «Louie Louie», sier Sean Ely til AP. Bladet Rolling Stone skriver at selv om musikeren har vært syk i lang tid, visste ikke engang familien hva han led av. Av religiøse årsaker skal Ely selv ikke ha ønsket å dele det. Kingsmen holder fortsatt koken. En rekke andre band har opp gjennom årene spilt inn sin versjon av «Louie Louie», deriblant The Beach Boys, Jan and Dean, The Beatles, Motörhead og Iggy Pop. Flere nyheter påRAMPELYS
Jack Ely, tidligere vokalist i bandet The Kingsmen, ble 71 år.